club47031643
Jÿрÿмниҥ учуры неде?  Jÿрÿмниҥ jажыды неде? (Кудайдыҥ бичимелдери)
Jÿрÿмниҥ учуры 
Кижидеҥ каманду
Jÿрÿмниҥ jажыды 
Салымнаҥ камаанду
Jÿрÿм jÿрери
Учурлу
Салым jажаары
Jажытту
Jÿрÿм-ол салым
Салым-ол jÿрÿм
Jÿрÿмди jÿрерге
Агару керек
Салымды jажаарга
Санаа керек
Jÿрÿм jÿрери
Ӱредÿ
Салым jажаары 
Ченелте
Jÿрÿм кажыла кижиге берилген
Jÿрÿмниҥ ээзи-кижи!
Салым кажыла кижиге jайалган
Салымныҥ салтары кижи!
Jÿрÿм -ол ак, ару-санаа кÿÿн
Салым -ол ак санаалу jÿрÿм
Jÿрÿм -ол ойгор санаа-шÿÿлте
Салым-ол ачык jÿректÿ  jÿрÿм
Jÿрÿм -ол  Jайаннаҥ  jайалган
Салым -ол Кудайдаҥ берилген
Jÿрÿм - ол бастыра ар-бÿткенге берилген
Салым-ол бастыра кижиликке jайылган
Jÿрÿм - аҥдар -куштарга
Jÿрÿм- агаш-таштарга
Jÿрÿм-öлöҥ, чечекке
Jÿрÿм-ак малыска
Jÿрÿм-агын сууларга
Jÿрÿм-аржан  кутуктарга 
Jÿрÿм-тайга, тууларга
Jÿрÿм ыйык
Сÿмерлерге
Jÿрÿм-кижиге
Jÿрÿм- кижиликке
Салым конок
Jаҥыс ла кижиге!
Jÿрÿмди jÿреери
Jÿрÿмди айлаары
Jÿрÿмди билери
Кижиге берилген
Jÿрÿмди ылгаары
Jÿрÿмди алкаары
Jÿрÿмди байлаары
Кижинеҥ камаанду
Jÿрÿм -салым
Кижиге
Jÿрÿм-салым
Кижиликке
Jÿрÿми кижиниҥ
Ачуда болор
Jÿрÿми  кижиниҥ 
Ырысту да болор
Jÿрÿмди аайлу башту jÿрери
Кижинеҥ камаанду
Салым-конокты jажаары 
Кижиниҥ санаа-укаазы
Jÿрÿм jÿрери
Jеҥил эмес
Салым jажаары 
Тегин эмес
Jаандарыныҥ  jÿрген jÿрÿмин
Jаштары улалтар
Jаандарыныҥ  салым-коногын
Jииттери  jажаар
Jаш ÿйезин сананып
Jаандары аайлу-башту  jÿрер
Jиит ÿйезин сананып 
Jаандары  салымын 
Санаа-укаалу  jажаар
Jаандары кандый jÿрÿм  jÿрер 
Jаштарыныҥ   jÿрÿми  ондый ок болор
Jаандары салымын  канай  jажаар
Jииттериниҥ  салымы ондый ок келер
Jаандары  бойлорыныҥ 
Jастыра кылыктарыла
Jастыра керектериле 
Jастыра сöстöриле 
Jастыра эрмегиле 
Jастыра санаазыла
Jастыра куучыныла
Jастыра jÿрÿмиле
Jаҥы корболоп
Öзÿп келген 
Jаш  ÿйениҥ
Jÿрÿм-салымын
Салым-коногын
Öҥжÿдип  öскÿрбей
Öрö кöдÿрбей
Бийик баалабай
Байлап-алкабай
Туй чабат
Кöмö тебет
Jаба базат
Jÿрÿмин  ÿзет
Jÿрÿм jÿреери байлу
Салым jажаары алкышту
Алкыш-быйаны
Ӱстиги jайааннаҥ
Канай алкараар
Оной jÿререер
Канай байлараар
 Оной берилер
Алкыш-быйаны бойоорго
Быйан-алкыжы бала-баркаарга
Алкыш -быйаны бастыра калыгарга
Быйан -алкыжы бÿткÿл Телекейге
Баш болзын, Баш болзын 
Баш болзын, Баш болзын